stanford-oval/wikipedia huggingface dataset:
อุทยานแห่งชาติน้ำตกโยง
พรรณไม้และสัตว์ป่า

สภาพป่าทั่วไปเป็น
ป่าดิบชื้น มีพันธุ์ไม้ที่มีค่าและมีขนาดใหญ่อยู่เป็นจำนวนมาก เช่น ยาง หลุมพอ ตะเคียนทอง นาคบุตร กระบาก เสียดช่อ เลือดนก ขนุนปาน จำปา พิกุลป่า ก่อ รักเขา กระท้อน สะตอ เหรียง ฯลฯ พืชพื้นล่างมีจำพวกเฟินต้นชนิดต่างๆ พืชตระกูลขิงข่า ไม้เลื้อย และเถาวัลย์ขึ้นเกาะตามไม้ใหญ่มากมาย
ป่าดิบเขา เป็นป่าที่มีความโปร่งกว่าป่าดิบชื้นอยู่ในระดับความสูง 800 เมตรขึ้นไป เนื่องจากมีต้นไม้ใหญ่ขึ้นอยู่น้อย พันธุ์ไม้เด่นได้แก่ ก่อตาหมู ก่อนก ก่อเดือย ก่อแป้น พืชพื้นล่างที่พบได้แก่ มังเส เฟิน มอส กล้วยไม้ดิน เป็นต้น
สัตว์ป่าที่สำรวจพบในป่าเขาบริเวณนี้ที่สำคัญ เช่น เสือดำ เลียงผา สมเสร็จ หมูป่า เก้ง กระจง อีเห็น ชะมด ลิงเสน ค่าง ชะนี กระรอก เม่น นกหว้า นกยูง เหยี่ยว ไก่ป่า นกเขาเปล้า นกเงือก นกขมิ้น นกกางเขนดง นกแซงแววหางปลา นกปรอดหัวโขน ตะพาบน้ำ ตะกวด กิ้งก่า จิ้งเหลน งูกะปะ กบ เขียด คางคก ปลาแงะ ปลาซิว ปลากระทิง ปลาชะโด ปูน้ำตก ผีเสื้อกลางวัน ผีเสื้อกลางคืนและแมลงปีกแข็งต่างๆ
แหล่งท่องเที่ยว

น้ำตกเขาเหมน
น้ำตกคลองจัง
น้ำตกคูหาสวรรค์
น้ำตกปลิว
น้ำตกโยง
น้ำตกรามโรม
น้ำตกวังปริง
น้ำตกหนานโจน
น้ำตกหนานตากผ้า
น้ำตกหนานเตย
น้ำตกหนานปลิว
ยอดเขาคูหา
ยอดเขารามโรม
ยอดเขาเหมน
ค่ายน้ำตกโยง 488
การเดินทาง

อุทยานแห่งชาติน้ำตกโยง ตั้งอยู่ที่ หมู่ที่ 7 ต.ถ้ำใหญ่ อ. ทุ่งสง จ. นครศรีธรรมราช  80110
โทรศัพท์ : 0 7535 4967   โทรสาร : 0 7535 4967
รถยนต์
จากกรุงเทพมหานคร ถึงอำเภอทุ่งสง ระยะทางประมาณ 774 กิโลเมตร จากอำเภอทุ่งสงถึงอุทยานแห่งชาติน้ำตกโยงตามทางหลวงแผ่นดินหมายเลข 403 แยกซ้ายทางสถาบันเทคโนโลยีราชมงคล วิทยาเขตนครศรีธรรมราช ระยะทางประมาณ 4 กิโลเมตร ถึงบริเวณน้ำตกโยง รวมระยะทางประมาณ 8.5 กิโลเมตร
รถไฟ
จากกรุงเทพมหานครถึงอำเภอทุ่งสง ระยะทางประมาณ 775 กิโลเมตร ถึงที่ทำการอุทยานแห่งชาติน้ำตกโยงระยะทางประมาณ 8.5 กิโลเมตร
เครื่องบิน
จากกรุงเทพมหานคร ลงที่สนามบินนครศรีธรรมราช แล้วไปต่อยังอำเภอทุ่งสง ซึ่งห่างจากสนามบินประมาณ 60 กิโลเมตร
แหล่งข้อมูลอื่น

เว็บไซต์อุทยานแห่งชาติของกรมอุทยาน เก็บถาวร 2007-12-16 ที่ เวย์แบ็กแมชชีน
สถิติข้อมูลนักท่องเที่ยวในอุทยานแห่งชาติ เก็บถาวร 2013-01-16 ที่ เวย์แบ็กแมชชีน
เว็บไซต์จังหวัดนครศรีธรรมราช เก็บถาวร 2006-12-02 ที่ เวย์แบ็กแมชชีน
อุทยานแห่งชาติน้ำตกโยง ทุ่งสง นครศรีธรรมราช เก็บถาวร 2013-07-20 ที่ เวย์แบ็กแมชชีน
บร็อก เพอร์ดี

บร็อก เพอร์ดี (เกิด 27 ธันวาคม ค.ศ. 1999) เป็นนักกีฬาอเมริกันฟุตบอลอาชีพในตำแหน่งควอเตอร์แบ็กของซานฟรานซิสโกโฟร์ตีไนเนอร์สในเนชันแนลฟุตบอลลีก (NFL) เขาเล่นอเมริกันฟุตบอลระดับมหาวิทยาลัยให้กับไอโอวาสเตตไซโคลนส์ และได้รับเลือกโดยโฟร์ตีไนเนอร์สเป็นคนสุดท้ายของดราฟท์ เอ็นเอฟแอล 2022 ทำให้เขาได้รับตำแหน่ง Mr. Irrelevant ของปีนั้น
เพอร์ดีเริ่มต้นฤดูกาลใหม่ของเขาในเอ็นเอฟแอลในตำแหน่งควอเตอร์แบ็กตัวสำรองที่สามของทีม แต่ได้ขึ้นเป็นตัวจริงหลังจากเทรย์ แลนซ์ และ จิมมี การอปโปโล ได้รับบาดเจ็บ เขาชนะทั้งห้าเกมในฤดูกาลปกติที่เขาเป็นตัวจริง และมีบทบาทสำคัญในการพาทีมชนะติดต่อกันสิบเกม คว้าแชมป์ดิวิชัน และเข้าสู่รอบแชมป์สายเอ็นเอฟซี เพอร์ดียังคงเป็นควอเตอร์แบ็กตัวจริงในฤดูกาล 2023 โดยนำทีมคว้าแชมป์ดิวิชันอีกครั้ง และเป็นผู้นำในหลายสถิติการขว้าง ก่อนจะพาทีมเข้าสู่ซูเปอร์โบวล์ ครั้งที่ 58 เขายังสร้างสถิติระยะการขว้างต่อฤดูกาลมากที่สุดของแฟรนไชส์ และได้รับเลือกเป็นโปรโบวล์ครั้งแรกของเขา
เพิ่มเติม

Lombardi, David (August 15, 2024). "Brock Purdy's origin story, the Ames chapter: How Iowa State crafted the 49ers QB". The Athletic (ภาษาอังกฤษแบบอเมริกัน). สืบค้นเมื่อ August 20, 2024.
แหล่งข้อมลูอื่น

แม่แบบ:Footballstats
San Francisco 49ers bio
Iowa State Cyclones bio
การล้อมมอลตา (สงครามโลกครั้งที่สอง)

แม่แบบ:Campaignbox Mediterranean and Middle East Theatreแม่แบบ:Campaignbox Mediterranean Campaign
การล้อมมอลตา ในสงครามโลกครั้งที่สอง เป็นการทัพทางทหารในเขตสงครามทะเลเมดิเตอร์เรเนียน ตั้งแต่เดือนมิถุนายน ค.ศ. 1940 ถึง เดือนพฤศจิกายน ค.ศ. 1942 การสู้รบเพื่อควบคุมเกาะมอลตาที่มีสำคัญทางยุทธศาสตร์ ซึ่งเป็นดินแดนอาณานิคมของบริติช การสู้รบระหว่างกองทัพอากาศและกองทัพเรือของอิตาลีและเยอรมันเข้าปะทะกับกองทัพอากาศสหราชอาณาจักร (RAF) และราชนาวี
การเปิดฉากแนวรบใหม่ในแอฟริกาเหนือในเดือนมิถุนายน ค.ศ. 1940 ได้เพิ่มความสำคัญต่อมอลตามากขึ้นแล้ว กองทัพอากาศและกองทัพเรือบริติชบนเกาะได้เข้าโจมตีเรือฝ่ายอักษะที่ขนเสบียงทีสำคัญและการเสริมกำลังจากยุโรป เชอร์ชิลได้เรียกเกาะแห่งนี้ว่า"เรือบรรทุกเครื่องบินที่ไม่มีวันจม" นายพลแอร์วีน ร็อมเมิล ในฐานะผู้บัญชาการภาคสนามโดยพฤตินัยของกองทัพฝ่ายอักษะในแอฟริกาเหนือ ได้ตระหนักความสำคัญอย่างรวดเร็ว ในเดือนพฤษภาคม ค.ศ. 1941 เขาได้กล่าวเตือนว่า "หากปราศจากมอลตา ฝ่ายอักษะจะต้องพบจุดจบโดยสูญเสียการควบคุมแอฟริกาเหนือ"
ฝ่ายอักษะได้ตัดสินใจที่จะทำการทิ้งระเบิดหรือไม่ก็ปิดล้อมเกาะมอลตาจนกว่าฝ่ายตรงข้ามจะยอมจำนน โดยทำการโจมตีท่าเรือ เมือง นคร และเรือขนส่งของฝ่ายสัมพันธมิตรที่คอยส่งเสบียงมายังเกาะ มอลตาเป็นหนึ่งในพื้นที่ที่ถูกทิ้งระเบิดอย่างหนาแน่นที่สุดในสงคราม ลุฟท์วัฟเฟอ (กองทัพอากาศเยอรมัน) และ Regia Aeronautica (กองทัพอากาศอิตาลี) ได้ทำการบินทิ้งระเบิดทั้งหมด 3,000 ครั้ง ทิ้งระเบิดจำนวน 6,700 ตัน บริเวณแกรนด์ฮาร์เบอร์เพียงลำพัง ในช่วงเวลาสองปีในความพยายามทำลายการป้องกันของกองทัพอากาศสหราชอาณาจักรและท่าเรือ ความสำเร็จที่น่าจะเป็นไปได้ที่จะทำการยกพลขึ้นบกของกองกำลังผสมของเยอรมัน-อิตาลี (ปฏิบัติการเฮอร์คิวริส) ที่ได้รับการสนับสนุนจากกองทหารโดดร่มเยอรมัน (ฟัลเชียร์มเยเกอร์) แต่สิ่งเหล่านี้ไม่ได้เกิดขึ้น ในเหตุการณ์นี้ กองเรือขนส่งของฝ่ายสัมพันธมิตรสามารถขนส่งเสบียงและเสริมกองกำลัง ในขณะที่กองทัพอากาศสหราชอาณาจักรทำการปกป้องน่านฟ้าบนเกาะ แม้ว่าราคาที่ดีในวัสดุและชีวิต ในเดือนพฤศจิกายน ค.ศ. 1942 ฝ่ายอักษะได้พบความปราชัยที่ยุทธการที่อัลอะละมัยน์ครั้งที่สอง และกองทัพฝ่ายสัมพันธมิตรทำการยกพลขึ้นบกในโมร็อกโกและอัลจีเรียของวิชีฝรั่งเศส ภายใต้ปฏิบัติการคบเพลิง ฝ่ายอักษะได้หันเหความสนใจไปที่ยุทธการที่ตูนีเซียและการโจมตีมอลตาก็ได้ลดความสำคัญอย่างรวดเร็ว การปิดล้อมได้สิ้นสุดลงอย่างมีประสิทธิภาพในเดือนพฤศจิกายน ค.ศ. 1942
ในเดือนธันวาคม ค.ศ. 1942 กองทัพอากาศและกองทัพเรือได้เปิดฉากจากมอลตาเพื่อทำการรุก เมื่อถึงเดือนพฤษภาคม ค.ศ. 1943 พวกเขาได้จมเรือฝ่ายอักษะ 230 ลำใน 164 ลำ อัตราการจมเรือที่สูงของฝ่ายสัมพันธมิตรในสงคราม ชัยชนะของฝ่ายสัมพันธมิตรในมอลตามีบทบาทสำคัญในความสำเร็จในแอฟริกาเหนือ
ลองจิจูด

ทีรฆันดร หรือ ลองจิจูด (อังกฤษ: longitude) หรือเดิมเรียกว่า เส้นแวง แทนด้วยอักษรกรีก λ เป็นพิกัดที่ใช้บอกตำแหน่งบนพื้นโลก โดยวัดไปทางตะวันออกหรือตะวันตกจากเส้นสมมติในแนวเหนือ-ใต้ที่เรียกว่าเส้นเมริเดียนแรก พิกัดที่ใช้คู่กัน คือ ละติจูด
ลองจิจูดมีหน่วยเป็นองศา นับจาก 0 องศาที่เส้นเมริเดียนแรกไปทางตะวันออก +180 องศา และไปทางตะวันตก −180 องศา ลองจิจูดต่างจากละติจูด ตรงที่ละติจูดมีเส้นศูนย์สูตรเป็นเส้นอ้างอิงตามธรรมชาติ ลองจิจูดจึงต้องกำหนดเส้นสมมติขึ้นมาหนึ่งเส้นสำหรับอ้างอิง ใน ค.ศ. 1884 การประชุมเมอริเดียนนานาชาติ (International Meridian Conference) จึงได้กำหนดให้เส้นเวลาที่ผ่านหอดูดาวหลวงกรีนิช เป็นเส้นเมริเดียนปฐม และเป็นลองจิจูด 0 องศา
แบงค็อก อารีน่า

ระวังสับสนกับ บางกอกอารีนา
| --- | --- |
th
ที่อยู่: ถนนเทพรัตน แขวงบางนาเหนือ เขตบางนา กรุงเทพมหานคร ประเทศไทย
ที่ตั้ง: แบงค็อก มอลล์
พิกัด: 13°40′24″N 100°36′46″E﻿ / ﻿13.67343563496886°N 100.61275596326172°E﻿ / 13.67343563496886; 100.61275596326172
ขนส่งมวลชน:  อุดมสุข   บางนา
เจ้าของ: กลุ่มเดอะมอลล์
ผู้ดำเนินการ: อันชูตซ์ เอนเทอร์เทนเมนต์ กรุ๊ป
ความจุ: 20,000
การก่อสร้าง
ลงเสาเข็ม: พ.ศ. 2561; 7 ปีที่แล้ว (2561)
เปิดใช้สนาม: พ.ศ. 2569; 1 ปีในข้างหน้า (2569)
แบงค็อก อารีน่า (อังกฤษ: Bangkok Arena) เป็นศูนย์มหรสพประเภทงานแสดงแบบอเนกประสงค์ที่กำลังก่อสร้างในโครงการแบงค็อก มอลล์ ของกลุ่มเดอะมอลล์ ตั้งอยู่ทางทิศตะวันออกของศูนย์การค้า บนถนนเทพรัตน กิโลเมตรที่ 0-1 ฝั่งขาออกเมือง ในพื้นที่แขวงบางนาใต้ เขตบางนา กรุงเทพมหานคร บริหารงานโดย อันชูตซ์ เอนเทอร์เทนเมนต์ กรุ๊ป (เออีจี) เช่นเดียวกับยูโอบีไลฟ์ในเอ็มสเฟียร์ โดยมุ่งหวังในการใช้สำหรับจัดงานด้านความบันเทิงต่าง ๆ และจัดการแข่งขันกีฬาในร่มบางประเภท สามารถรองรับความจุได้ 20,000 ที่นั่ง ทำให้สามารถจุผู้เข้าชมได้มากกว่า อิมแพ็ค อารีน่า เมืองทองธานี และสนามกีฬาบางกอกอารีนา
เดิม แบงค็อก อารีน่า มีกำหนดเปิดให้บริการในไตรมาสแรกของปี พ.ศ. 2566 โดยจะเป็นส่วนแรกของโครงการแบงค็อก มอลล์ ที่เปิดทำการ แต่ปัจจุบันได้ขยับกำหนดการออกไปเป็นเปิดให้บริการในปี พ.ศ. 2572 พร้อมกับศูนย์การค้าในโครงการ
ดูเพิ่ม

แบงค็อก มอลล์
ยูโอบีไลฟ์
แหล่งข้อมูลอื่น

แผนที่และภาพถ่ายทางอากาศของ แบงค็อก อารีน่า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°40′24″N 100°36′46″E﻿ / ﻿13.67343563496886°N 100.61275596326172°E﻿ / 13.67343563496886; 100.61275596326172
| ด ค กกลุ่มเดอะมอลล์ |
| --- | --- | --- |
| เอ็มไลฟ์สโตร์ |  รามคำแหง  ท่าพระ  งามวงศ์วาน  บางแค  บางกะปิ  นครราชสีมา (โคราช)  |  |
| ดิ เอ็มดิสทริค |  เอ็มโพเรียม  เอ็มควอเทียร์  เอ็มสเฟียร์ ยูโอบีไลฟ์  |  |
| อื่น ๆ |  สยามพารากอน  สกายพอร์ต  แบงค็อก มอลล์ แบงค็อก อารีน่า  บลูเพิร์ล  |  |
ตัวเอียง หมายถึง กำลังก่อสร้าง
ที่ราบสูง

ภาพจากดาวเทียมของที่ราบสูงทิเบต
ในทางธรณีวิทยาและภูมิศาสตร์กายภาค ที่ราบสูง (อังกฤษ: plateau) ยังสามารถเรียกได้ว่า ที่ราบระดับสูง (high plain) หรือ  ที่ราบสูงรูปโต๊ะ (tableland) เป็นบริเวณที่ราบระดับสูงที่มักประกอบด้วยภูมิประเทศราบแบนที่อยู่สูงกว่าบริเวณข้างเคียง มักมีหนึ่งด้านหรือมากกว่านั้นเป็นที่ลาดชัน ที่ราบสูงสามารถเกิดได้จากหลายวิธี ทั้งการลอยตัวของหินหนืดภูเขาไฟ การดันออกของลาวา และการกร่อนโดยน้ำและธารน้ำแข็ง ที่ราบสูงที่สูงที่สุดในโลกคือบริเวณเทือกเขาปามีร์ (Pamir mountains)
เว็บ 2.0

แท็กคลาวด์ แสดงผลของเว็บ 2.0
เว็บ 2.0 (อังกฤษ: Web 2.0) มีความเชื่อมโยงกับโปรแกรมประยุกต์บนเว็บ ซึ่งมีลักษณะส่งเสริมให้เกิดการแบ่งปันข้อมูล การพัฒนาในด้านแนวความคิดการออกแบบที่เน้นผู้ใช้งานเป็นศูนย์กลาง (User-centered design) และ การร่วมสร้างข้อมูลในโลกของอินเทอร์เน็ตเวิลด์ไวด์เว็บ เว็บไซต์ที่ออกแบบโดยใช้หลักการของเว็บ 2.0 ทำให้กลุ่มผู้ใช้งานสามารถปฏิสัมพันธ์และร่วมมือกันในลักษณะของสื่อสังคมออนไลน์ โดยกลุ่มผู้ใช้งานเป็นผู้สร้างเนื้อหาขึ้นเอง ต่างจาก เว็บ 1.0 ที่กลุ่มผู้ใช้ถูกจำกัดบทบาทโดยทำได้แค่เพียงการเยี่ยมชม หรือดูเนื้อหาที่ผู้ใช้สนใจ  สำหรับตัวอย่างของเว็บ 2.0 ได้แก่ บล็อก เครือข่ายสังคมออนไลน์ สารานุกรมเสรี วิดีโอแชริง โปรแกรมประยุกต์บนเว็บ แมชอัพส์ และ โฟล์คโซโนมี
คำว่า "เว็บ 2.0" เริ่มเป็นที่รู้จักในวงกว้าง หลังจากงานประชุม โอไรล์ลีย์มีเดีย เว็บ 2.0 ที่จัดขึ้นในปี 2547
คำว่า "เว็บ 2.0" นั้นเป็นคำกล่าวเรียกลักษณะของเวิลด์ไวด์เว็บในปัจจุบัน ตามลักษณะของผู้ใช้งาน โปรแกรมเมอร์และผู้ให้บริการ  ซึ่งตัวเว็บ 2.0 เองนั้นไม่ได้กล่าวถึงการพัฒนาทางด้านเทคนิคแต่อย่างใด แต่เป็นคำที่กล่าวถึงลักษณะโดยรวมที่ผู้พัฒนาเว็บเปลี่ยนแปลงวิธีการออกแบบเว็บไซต์ และผู้ใช้ปลายทางเปลี่ยนแปลงบทบาทการใช้งานเว็บ    ทิม เบอร์เนิร์สลี ผู้เริ่มแนวความคิด และสร้างเวิลด์ไวด์เว็บ ได้ตั้งข้อสังเกตว่า ลักษณะทางเทคนิคของเว็บ 2.0 นั้นเกิดขึ้นมานานกว่าคำว่า "เว็บ 2.0" จะถูกนำมาเรียกใช้ วิสัยทัศน์เริ่มแรกของเบอร์เนิร์ส ลี คือการสร้างสื่อที่เอื้อต่อการร่วมสรรค์สร้างของผู้ใช้งาน เป็นสื่อกลางที่ผู้ใช้งานไม่เพียงแต่รับ แต่สามารถร่วมแบ่งปันข้อมูลข่าวสารด้วย
นิยาม

WEB 2.0 นั้นมีคำจำกัดความหลายอย่าง ทิม โอไรล์ลีย์ ได้กล่าวไว้ว่าเว็บ 2.0 เปรียบเหมือนธุรกิจ ซึ่งเว็บกลายเป็นแพลตฟอร์มหนึ่ง ที่อยู่เหนือการใช้งานของซอฟต์แวร์ โดยไม่ยึดติดกับตัวซอฟต์แวร์เหมือนระบบคอมพิวเตอร์ที่ผ่านมา โดยมีข้อมูล ที่เกิดจากผู้ใช้หลายคน (ตัวอย่างเช่น บล็อก) เป็นตัวผลักดันความสำเร็จของเว็บไซต์อีกต่อหนึ่ง ซึ่งเว็บไซต์ในปัจจุบันมีลักษณะการสร้างโดยผู้ใช้ที่อิสระ และแยกจากกัน ภายใต้ซอฟต์แวร์ตัวเดียวกัน เพื่อสรรค์สร้างระบบให้ก่อเกิดประโยชน์ในองค์รวม โอไรล์ลีย์ ได้แสดงตัวอย่างของระดับของเว็บ 2.0 ออกเป็นสี่ระดับ ดังนี้
ระดับ 3 - ระดับของการใช้งานจากผู้ใช้ทั่วไปในอินเทอร์เน็ต ซึ่งเป็นลักษณะของการสื่อสารของมนุษย์ภายใต้เว็บไซต์เดียวกัน ตัวอย่างเช่น วิกิพีเดีย สไกป์ อีเบย์ เครกส์ลิสต์
ระดับ 2 - ระดับการจัดการทั่วไปที่สามารถใช้งานได้โดยไม่จำเป็นต้องผ่านอินเทอร์เน็ต แต่เมื่อนำมาใช้งานออนไลน์  นั้น จะมีประโยชน์มากขึ้นจากการเชื่อมโยงผู้ใช้งานเข้าด้วยกัน ซึ่งโอไรลลีย์ ยกตัวอย่างเว็บไซต์ ฟลิคเกอร์ เว็บไซต์อัปโหลดภาพที่มีการใช้งานเชื่อมโยงระหว่างภาพ และเช่นเดียวกันระหว่างผู้ใช้งาน
ระดับ 1 - ระดับการจัดการทั่วไปที่สามารถใช้งานได้โดยไม่จำเป็นต้องผ่านอินเทอร์เน็ต แต่มีความสามารถเพิ่มขึ้นมีนำมาใช้งานออนไลน์  ตัวอย่างเช่น  ไรต์รีย์ (ปัจจุบันคือ กูเกิลดอคส์) และ ไอทูนส์
ระดับ 0 - ระดับที่สามารถใช้งานได้ทั้งออนไลน์และออฟไลน์ เช่น แมปเควสต์ และ กูเกิล แมปส์
ซึ่งแอปพลิเคชันหลายตัวที่ใช้ในการติดต่อสื่อสารอย่าง อีเมล เมสเซนเจอร์ ไม่ได้ถูกจำกัดอยู่ในลักษณะของเว็บ 2.0 แต่อย่างใด
โดยลักษณะที่เด่นชัดของเว็บ 2.0 นั้น จะเห็นได้ว่ามีการพัฒนาและการโต้ตอบระหว่างผู้ให้บริการ และผู้ใช้งาน แทนที่จากระบบเว็บแบบเก่า ที่เป็นลักษณะของการให้บริการอ่านอย่างเดียว  โดยรวมไปถึงการรวดเร็ว และการง่ายดายของการส่งข้อมูล แทนที่แบบเก่าที่ต้องจัดการผ่านเซิร์ฟเวอร์ ซึ่งบล็อกและเว็บที่ให้บริการอัปโหลดภาพถูกนำมาใช้เป็นตัวอย่างของเว็บ 2.0 ที่ให้เห็นได้ทั่วไป ที่มีการให้บริการแสดงความคิดเห็น รวมถึงการใช้งานที่ง่าย  โดยผู้ใช้ไม่จำเป็นต้องมีความรู้ในด้านเข้าถึงเซิร์ฟเวอร์แต่อย่างใด  เห็นได้ว่าลักษณะของเว็บ 2.0 นั้นก่อให้เกิดการสร้างเนื้อหา ที่รวดเร็ว และมีการแบ่งปันข้อมูลที่ง่ายขึ้น โดยลักษณะของเว็บเปลี่ยนจากทางเน้นหนักทางด้านเทคนิค ไปในด้านข้อมูลข่าวสารแทนที่ และก่อให้เกิดประโยชน์ในด้านธุรกิจต่อมา
ลักษณะ และเทคโนโลยีที่แสดงถึงเว็บ 2.0

เว็บ 2.0 ส่วนใหญ่ จะมีลักษณะและคุณสมบัติ ส่วนใดส่วนหนึ่งหรือทั้งหมด ดังนี้
Search
หาข้อมูลจากคีย์เวิร์ด
Links
โยงข้อมูลไปยังเว็บไซต์อื่น
Authoring
สามารถสร้างหรือแก้ไขข้อมูลร่วมกันได้ ในวิกิผู้ใช้สามารถ เพิ่ม แก้ไข หรือลบข้อมูล ในบล็อกผู้ใช้สามารถโพสต์คอมเมนต์ได้
Tags
จัดหมวดหมู่ให้กับข้อมูลโดยใช้แท็ก - คำสั้น ๆ ใช้อธิบายว่าข้อมูลนี้เป็นเรื่องเกี่ยวกับอะไร
Extension
ส่วนเสริมสำหรับเว็บแอปพลิเคชัน รวมถึงซอฟต์แวร์จำพวก อะโดบี รีดเดอร์ แฟลช ไมโครซอฟท์ ซิลเวอร์ไลต์ แอ็กทีฟเอ็กซ์ จาวา ควิตไทม์ และอื่น ๆ
Signals
เทคโนโลยีที่แจ้งเตือนผู้ใช้เมื่อมีการเปลี่ยนแปลงเนื้อหา เช่น RSS Atom เป็นต้น
เว็บ 3.0

ดูเพิ่ม: ซีแมนติกเว็บ
หลังจากที่มีความนิยมในคำว่า "เว็บ 2.0" ได้มีการนิยามหลากหลายของคำว่า "เว็บ 3.0" ออกมากล่าวถึงเทคโนโลยีในอนาคตที่ยังไม่มี อย่างไรก็ตามไม่มีการนิยามคำว่าเว็บ 3.0 และไม่มีการใช้กันอย่างแพร่หลายเหมือนคำว่า เว็บ 2.0
ดูเพิ่ม

เครือข่ายสังคมออนไลน์
นิวมีเดีย
หนังสืออ่านเพิ่ม

Deloitte & Touche LLP - Canada (2008 study) - Change your world or the world will change you: The future of collaborative government and Web 2.0 เก็บถาวร 2008-09-06 ที่ เวย์แบ็กแมชชีน
"Critical Perspectives on Web 2.0", Special issue of First Monday, 13 (3) , 2008.
Graham Vickery, Sacha Wunsch-Vincent: "Participative Web and User-Created Content: Web 2.0, Wikis and Social Networking"; OECD, 2007
เดวิด บรูซ

| เซอร์ เดวิด บรูซ |
| --- | --- |

เกิด: 29 พฤษภาคม ค.ศ. 1855(1855-05-29) เมลเบิร์น, ออสเตรเลีย
เสียชีวิต: 27 พฤศจิกายน ค.ศ. 1931(1931-11-27) (76 ปี) ลอนดอน, สหราชอาณาจักร
สัญชาติ: สกอต
พลเมือง: บริติช
ศิษย์เก่า: มหาวิทยาลัยเอดินบะระ
มีชื่อเสียงจาก: ค้นพบปรสิต Trypanosoma brucei
รางวัล:   เหรียญรอยัล (1904)  เหรียญเลเวินฮุก (1915)  เหรียญบูแคนัน (1922)  เหรียญอัลเบิร์ต (1923)  เหรียญแมนสัน (1923) 
อาชีพทางวิทยาศาสตร์
สาขา: จุลชีววิทยา
 
พลตรี เซอร์ เดวิด บรูซ (อังกฤษ: David Bruce, 29 พฤษภาคม ค.ศ. 1855 – 27 พฤศจิกายน ค.ศ. 1931) เป็นนักจุลชีววิทยาและพยาธิแพทย์ชาวสกอต เกิดที่เมืองเมลเบิร์น เป็นบุตรคนเดียวของเดวิด บรูซกับเจน รัสเซล แฮมิลตัน ครอบครัวของบรูซย้ายกลับสกอตแลนด์เมื่อเขาอายุได้ 5 ปี บรูซเข้าเรียนที่โรงเรียนมัธยมในเมืองสเตอร์ลิง ก่อนจะเรียนจบด้านการแพทย์ที่มหาวิทยาลัยเอดินบะระในปี ค.ศ. 1881 ต่อมาเขารับราชการในหน่วยแพทย์ของกองทัพและไปประจำการที่เมืองวัลเลตตาในมอลตา
ขณะประจำอยู่ที่มอลตา บรูซพบว่าทหารบริติชหลายนายป่วยด้วยโรคที่เรียกว่า "ไข้มอลตา" เขาและทีมจึงทำการศึกษาจนพบว่าโรคนี้เกิดจากแบคทีเรียชนิด Brucella melitensis ต่อมาในปี ค.ศ. 1905 เธมิสโตคลีส แซมมิต หนึ่งในทีมของบรูซทำการทดลองจนพบว่าโรคนี้เกิดจากการที่ผู้ป่วยดื่มนมแพะที่มีเชื้อปนเปื้อน ต่อมาโรคไข้มอลตารู้จักในชื่อโรคติดเชื้อบรูเซลลา (Brucellosis)
ในปี ค.ศ. 1889 บรูซดำรงตำแหน่งผู้ช่วยศาสตราจารย์ที่โรงเรียนแพทย์ทหารในเมืองเนตลีย์ ก่อนจะถูกส่งไปประจำการที่ปีเตอร์มาริตซ์เบิร์กในแอฟริกาใต้ เขาได้ทำการศึกษาโรคแอฟริกัน ทริปาโนโซมิเอซิสจนพบว่าเกิดจากปรสิตชนิด Trypanosoma brucei ในแมลงวันเซตซี บรูซและแมรี เอลิซาเบธ บรูซ (นามสกุลเดิม สตีล) ภรรยาของเขาดูแลโรงพยาบาลสนามเมื่อเกิดสงครามโบเออร์ครั้งที่สองในปี ค.ศ. 1899 ทำให้บรูซได้รับแต่งตั้งยศพันโทในปีต่อมา ในช่วงบั้นปลายชีวิต เขาดำรงตำแหน่งในคณะกรรมการที่ปรึกษาของหน่วยแพทย์ทหารและผู้บัญชาการโรงเรียนแพทย์ทหารในเมืองเนตลีย์ ก่อนจะเกษียณด้วยยศพลตรีในปี ค.ศ. 1919 บรูซเสียชีวิตที่กรุงลอนดอนในปี ค.ศ. 1931
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เดวิด บรูซ
"David Bruce (1855-1931)". Encyclopedia.com.
รัฐซัลตา

| รัฐซัลตา Provincia de Salta |
| --- | --- |
รัฐ
   ธง ตราอาร์ม
สมญา: La Linda (The beautiful)
ที่ตั้งของรัฐซัลตา (สีแดง) ในประเทศอาร์เจนตินา
ประเทศ:  อาร์เจนตินา
เมืองหลวง: ซัลตา
หน่วยการปกครอง: อำเภอ: 23, เทศบาล: 58
การปกครอง
 • ผู้ว่าการ: Gustavo Sáenz (PAIS)
 • รองผู้ว่าการ: Antonio Marocco (PJ)
 • สมาชิกสภานิติบัญญัติแห่งรัฐ: สมาชิกสภาผู้แทนราษฎรรัฐซัลตา (60) สมาชิกวุฒิสภารัฐซัลตา (23)
 • สภานิติบัญญัติอาร์เจนตินา: 7
 • วุฒิสภาอาร์เจนตินา: 3
พื้นที่
 • ทั้งหมด: 155,488 ตร.กม. (60,034 ตร.ไมล์)
อันดับพื้นที่: ที่ 6
ประชากร (สำมะโน ค.ศ. 2022)
 • ทั้งหมด: 1,440,672 คน
 • อันดับ: ที่ 7
 • ความหนาแน่น: 9.3 คน/ตร.กม. (24 คน/ตร.ไมล์)
เดมะนิม: salteño/a
ผลิตภัณฑ์มวลรวม
 • รวม: 31 พันล้านเปโซ (6.7 พันล้านดอลลาร์สหรัฐ) (2012)
เขตเวลา: UTC−3 (ART)
รหัส ISO 3166: AR-A
ดัชนีการพัฒนามนุษย์ (ค.ศ. 2021): 0.844 สูงมาก (ที่ 7)
เว็บไซต์: www.salta.gov.ar
ซัลตา (สเปน: Salta) เป็นรัฐในประเทศอาร์เจนตินา ตั้งอยู่ทางทิศตะวันตกเฉียงเหนือของประเทศ อยู่ติดกับรัฐอื่นดังนี้ (เริ่มจากทางทิศตะวันออก หมุนตามเข็มนาฬิกา) รัฐฟอร์โมซา รัฐชาโก รัฐซานเตียโกเดลเอสเตโร รัฐตูกูมัน และรัฐกาตามาร์กา และทิศเหนือติดกับรัฐฆูฆุย มีชายแดนติดกับประเทศโบลิเวียและปารากวัยทางทิศเหนือ ติดกับประเทศชิลีทางทิศตะวันตก
ทิศเหนือ

บทความนี้เกี่ยวกับทิศ สำหรับความหมายอื่นของ เหนือ ดูที่ เหนือ (แก้ความกำกวม)
วงกลมแสดงทิศ (Compass rose ) ระบุทิศหลักและทิศรองไว้มากมาย โดยทิศเหนือ (N) อยู่ด้านบน
ทิศเหนือ หรือ ทิศอุดร เป็นหนึ่งในทิศหลักทั้งสี่ โดยมากทิศเหนือจะกำหนดอยู่ด้านบนของแผนที่ อาจเขียนย่อด้วยอักษร น หรืออักษร N
นิยาม

ทิศเหนือ อาจหมายถึง:
ทิศเหนือจริง คือทิศทางตามพื้นผิวโลก ที่มุ่งไปยังขั้วโลกด้านหนึ่ง เป็นขั้วที่อยู่ด้านซ้ายของเรา หากเรายืนที่เส้นศูนย์สูตร และหันหน้าไปหาทิศที่พระอาทิตย์ขึ้น
ทิศเหนือแม่เหล็ก คือทิศทางตามพิ้นผิวโลก ที่ที่ความเข้มของสนามแม่เหล็กในแนวระนาบมีค่าเป็นบวกมากที่สุด
ดูเพิ่ม

ทิศใต้
ขั้วโลกเหนือ
ดาวเหนือ
จุดทิศหลัก

สำหรับทัศนศาสตร์ ดูที่ จุดทิศหลัก (ทัศนศาสตร์)
วงเข็มทิศแสดงจุดทิศหลักทั้งสี่ จุดทิศรองทั้งสี่ และทิศย่อย ๆ อีกแปดทิศ
จุดทิศหลัก หมายถึงทิศทางทางภูมิศาสตร์ไปยังตำแหน่งต่าง ๆ อาทิ ทิศเหนือ (น., N) ทิศตะวันออก (ต.อ., E) ทิศใต้ (ต., S) และทิศตะวันตก (ต.ต., W) ซึ่งเรียกโดยย่อว่า ทิศทั้งสี่ หรือ สี่ทิศ โดยแนวทิศตะวันออก-ตะวันตก ทำมุมฉากกับแนวทิศเหนือ-ใต้ และทิศตะวันออกหมุนไปตามเข็มนาฬิกาจากทิศเหนือ และยังมี จุดทิศรอง คือทิศที่อยู่ระหว่างจุดทิศหลักเป็นแนวเฉียง 45 องศา อันได้แก่ ทิศตะวันออกเฉียงเหนือ (ต.อ.น., NE) ทิศตะวันออกเฉียงใต้ (ต.อ.ต., SE) ทิศตะวันตกเฉียงใต้ (ต.ต.ต., SW) และทิศตะวันตกเฉียงเหนือ (ต.ต.น., NW) ซึ่งเรียกโดยรวมว่า ทิศทั้งแปด หรือ แปดทิศ นอกจากนี้ยังสามารถมีทิศย่อย ๆ ลงไปอีกก็ได้
หากผู้สังเกตการณ์บนพื้นผิวโลกยืนตรงหันหน้าไปทางทิศเหนือ ด้านหลังของเขาจะเป็นทิศใต้ ด้านขวาก็จะเป็นทิศตะวันออก และด้านซ้ายก็จะเป็นทิศตะวันตก เครื่องมือกำหนดพิกัดต่าง ๆ บนโลก มักทำงานโดยมองหาทิศเหนือเป็นหลักก่อน ถึงแม้ว่าทิศอื่นก็สามารถใช้ได้เหมือนกันถ้าหากเชื่อถือได้
จุดทิศหลักในวัฒนธรรมต่าง ๆ

ภูมิศาสตร์โบราณ กล่าวถึงทิศอย่างน้อยสองทิศ เป็นปฐม เช่น การบอกว่าสิ่งใดสิ่งหนึ่ง ดังประโยคที่ว่า "ปรากฏที่ทิศตรง และบ้างก็มีปรากฏอยู่ด้านทิศเฉียงด้วยหากมองลงมาจากภูเขา" เป็นต้น ส่วนใหญ่หมายถึงทิศทั้งสี่ เป็นทิศตรงในการดูภูมิแบบสี่ทิศ นอกกว่าสี่ทิศนี้ คือ ทิศเฉียง เชื่อว่า ทิศที่หมายถึงทิศทั้งแปด เป็นทิศตรงเช่นเดียวกัน เป็นการแบ่งจำนวนของทิศตรง
ทิศที่มีทิศเฉียงอีกสองประเภทคือ ทิศทั้งหกตามตำราทางพุทธศาสนา (ทิศทั้งสี่ รวมกับ ทิศเบื้องบน และทิศเบื้องล่าง) และทิศทั้งสิบตามตำราทางพุทธศาสนา (ทิศเหนือ ทิศใต้ ทิศตะวันออก ทิศตะวันตก ทิศตะวันออกเฉียงเหนือ ทิศตะวันออกเฉียงใต้ ทิศตะวันตกเฉียงเหนือ ทิศตะวันตกเฉียงใต้ ทิศเบื้องบน และทิศเบื้องล่าง) ทิศน้อยใหญ่ดังกล่าว เดิมที คงเรียกแต่ว่า เป็นทิศตรงหรือทิศเฉียงเท่านั้น กว่านั้นต่อมา จึงกำหนดชื่อ ซ้าย ขวา และแนวที่เป็นกำหนดนัดหมายต่อกันมากขึ้นตามลักษณะภูมิประเทศและดาราศาสตร์
แหล่งข้อมูลอื่น

ดำรงศักดิ์ บุญยเลิศ (12 กรกฎาคม 2550). ศัพท์บัญญัติสำหรับ 32 ทิศ เก็บถาวร 2016-03-09 ที่ เวย์แบ็กแมชชีน
เจสซี (นักดนตรี)

| เจสซี |
| --- | --- |
เจสซีในปี 2017
เกิด: เจสสิกา โฮ  (1988-12-17) 17 ธันวาคม ค.ศ. 1988 (36 ปี) ควีนส์ นิวยอร์ก สหรัฐ
อาชีพ: แร็ปเปอร์ นักร้อง นักแต่งเพลง พิธีกร
อาชีพทางดนตรี
ที่เกิด: เกาหลีใต้
แนวเพลง: K-rap hip hop R&B
เครื่องดนตรี: เสียงร้อง
ช่วงปี: 2005–2009 2014–ปัจจุบัน
ค่ายเพลง: Doremi YMC P Nation
 นักดนตรี

ชื่อเกาหลี
ฮันกึล: 호현주
ฮันจา: 扈賢珠
อาร์อาร์: Ho Hyeon-ju 
เอ็มอาร์: Ho Hyŏn-ju 
ชื่อในวงการ
ฮันกึล: 제시
อาร์อาร์: Jesi 
เอ็มอาร์: Jeshi 
 
เจสสิกา โฮ (เกิด 17 ธันวาคม ค.ศ. 1988) เป็นที่รู้จักกันดีด้วยชื่อในวงการว่า เจสซี เธอเป็นแร็ปเปอร์ นักร้อง เธอเป็นชาวเกาหลีแท้ ๆ เธอเกิดที่นิวยอร์ก เติบโตในนิวเจอร์ซีย์ และย้ายไปเกาหลีใต้เมื่ออายุ 15 ปี
เจสซีเดบิวต์ในเกาหลีใต้ในปี 2005 และเป็นส่วนหนึ่งของกลุ่มฮิปฮอป Uptown ชั่วคราวในปี 2006 หลังจากหายไปชั่วครู่เธอกลับมาเล่นดนตรีอีกครั้งในฐานะส่วนหนึ่งของวงดนตรีฮิปฮอปทริโอ ลักกีเจ และในฐานะศิลปินเดี่ยวภายใต้สังกัด วายเอ็มซี เอนเตอร์เทนเมนต์ จนกระทั่งยุบวงไปในปี 2016 หลังจากสัญญากับ YMC สิ้นสุดลง เธอก็ย้ายไปอยู่ที่ค่ายเพลง พี เนชั่น ของ Psy ในปี 2019 โดยเป็นศิลปินคนแรกที่เซ็นสัญญากับ YMC ซึ่งเธอยังคงทำงานเดี่ยวต่อไป ซิงเกิลเดี่ยวและซิงเกิลที่ร่วมงานกันของเธอประสบความสำเร็จในเชิงพาณิชย์ โดยมีผลงานเพลง 10 อันดับแรกในแกออนดิจิทัลชาร์ต จำนวน 5 เพลง ซึ่งซิงเกิลเดี่ยวที่มีอันดับสูงสุดของเธอคือ "Nunu Nana" และซิงเกิลที่ติดอันดับชาร์ต "Don't Touch Me" ที่เป็นส่วนหนึ่งของ Refund Sisters
เจสซีมีชื่อเสียงในรายการวาไรตี้ของเกาหลี เธอได้รับความนิยมในกระแสหลักโดยเป็นส่วนหนึ่งของ Unpretty Rapstar ซีซันแรก รายการแข่งขันฮิปฮอปของ เอ็มเน็ต ซึ่งเธอได้อันดับที่สอง เธอยังทำหน้าที่เป็นผู้ตัดสินในรายการแข่งขัน High School Rapper และ Cap-teen ตลอดจนเป็นเจ้าภาพในรายการทอล์คโชว์บนยูทูบของเธอเองกับ เอสบีเอส, Jessi's Showterview เธอยังมีชื่อเสียงจากการปรากฏตัวเป็นประจำในรายการที่มีนักแสดงตลก ยูแจซอก เช่น การเป็นแขกรับเชิญใน Running Man และ Hangout with Yoo รวมถึงการเป็นนักแสดงหลักในซีรีส์ Sixth Sense
อาชีพ > 2548-2557: เริ่มต้นอาชีพและ Lucky J

เจสซีเปิดตัวด้วยซิงเกิลอัลบั้ม Get Up ในปี พ.ศ. 2548 ต่อมาในปี พ.ศ. 2549 กลุ่มฮิปฮอป Uptown ได้นำเสนอเธอในอัลบั้ม Testimony แทนที่นักร้องดั้งเดิม ยุนมิแร ซิงเกิลอัลบั้มที่สองของเจสซีชื่อ "The Rebirth" วางจำหน่ายในเดือนมกราคม 2009 หลังจากเปิดตัวเพลง เธอได้หยุดพักงานดนตรีและออกจากเกาหลีเพื่อกลับไปอเมริกา
ในปี พ.ศ. 2557 หลังจากหายไป 5 ปี เจสซีก็กลับมาในฐานะสมาชิกวงฮิปฮอปทริโออย่างลักกีเจ กับแร็ปเปอร์เจคยุน และนักร้อง J-Yo ลักกีเจเดบิวต์ด้วยซิงเกิล "Can You Hear Me" ภายใต้ วายเอ็มซ๊ เอนเตอร์เทนเมนต์ ในเดือนกรกฎาคมของปีนั้น
อาชีพ > 2558–2561: บทบาททางโทรทัศน์และ Un2verse

ตั้งแต่เดือนมกราคมถึงมีนาคม พ.ศ. 2558 เจสซีได้เข้าร่วมซีซันแรกของ Unpretty Rapstar ซึ่งเป็นภาคแยกของรายการ Show Me The Money Unpretty Rapstar เป็นรายการเอาชีวิตรอดของแร็ปเปอร์หญิงโดยผู้เข้าแข่งขันจะแข่งขันกันเพื่อโอกาสในการแสดงบนแทร็กในอัลบั้มรวมเพลง เจสซีได้รับเลือกให้เป็นผู้ชนะอันดับสองของรายการจากการโหวตของผู้ชม หลังจากที่เธอปรากฏตัวในรายการ Unpretty Rapstar เจสซีได้เป็นนักร้องรับเชิญในซิงเกิลของเจวายพี "Who's Your Mama?" และร้องมิวสิกวิดีโอของเพลงนั้น ซึ่งเปิดตัวในเดือนเมษายน 2558 เพลงนี้มีอันดับสูงสุดใน 9 ชาร์ตเพลงหลักในเกาหลีทันทีที่ปล่อยออกมา เธอปล่อยซิงเกิลแร็พเดี่ยวครั้งแรกชื่อว่า "Ssenunni" เมื่อวันที่ 15 กันยายน เมื่อวันที่ 16 ตุลาคม พ.ศ. 2558 เจสซีได้แสดงในสหรัฐอเมริกาเป็นครั้งแรกที่โรงละคร Belasco ในลอสแอนเจลิสร่วมกับคู่หูฮิปฮอปอย่าง Mighty Mouth
ในปี พ.ศ. 2559 เจสซีได้รับเลือกให้ออกรายการ Sister's Slam Dunk ในปี พ.ศ. 2560 เจสซีได้ออกซิงเกิลแร็พชื่อ "Gucci" จากมินิอัลบั้มแรกของเธอที่ชื่อ Un2verse ซึ่งเปิดตัวเมื่อวันที่ 13 กรกฎาคมทั้งคู่ จากนั้นในวันที่ 6 กรกฎาคม พ.ศ. 2561 เธอได้เปิดตัวอีกหนึ่งซิงเกิลชื่อ "Down"